दरअसल सलमान काला हिरण के शिकार के मामले में अदालत ने 5 साल की सजा सुनाई. जिसके बाद सोफिया हयात ने इंस्टाग्राम पोस्ट के जरिए सलमान के फोटो के साथ कैप्शन में लिखा है, ‘अंत में आपका कर्म ही आपको घेरता है… कई लोग सलमान के खिलाफ बोलने से डरते हैं क्योंकि उन्हें लगता है कि वह बॉलीवुड को कंट्रोल करते हैं. खैर, मैं बोलने से नहीं डरती. मुझे बहुत खुशी है कि जो काम सलमान ने किया उसके लिए उन्हें जेल जाना पड़ा. धरती के लिए जानवरों का होना बहुत जरूरी है और उन्होंने (सलमान) ने जो किया वह बहुत गलत किया, उन्होंने सिर्फ अपने बारे में सोचा.’